OpenLLM-France/wikimedia huggingface dataset:
# Callensburg

Callensburg és una població dels Estats Units a l'estat de Pennsilvània. Segons el cens del 2000 tenia 224 habitants.

## Demografia

Segons el cens del 2000, Callensburg tenia 224 habitants, 96 habitatges, i 54 famílies. La densitat de població era de 576,6 habitants per quilòmetre quadrat.
Dels 96 habitatges en un 26% hi vivien nens de menys de 18 anys, en un 46,9% hi vivien parelles casades, en un 7,3% dones solteres, i en un 43,8% no eren unitats familiars. En el 34,4% dels habitatges hi vivien persones soles el 17,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,33 i el nombre mitjà de persones que vivien en cada família era de 3,2.
Per edats la població es repartia de la següent manera: un 22,8% tenia menys de 18 anys, un 11,6% entre 18 i 24, un 27,2% entre 25 i 44, un 25,4% de 45 a 60 i un 12,9% 65 anys o més.
L'edat mediana era de 37 anys. Per cada 100 dones de 18 o més anys hi havia 92,2 homes.
La renda mediana per habitatge era de 28.000 $ i la renda mediana per família de 37.083 $. Els homes tenien una renda mediana de 29.375 $ mentre que les dones 19.583 $. La renda per capita de la població era de 13.654 $. Entorn del 17,3% de les famílies i el 24,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Callensburg». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Callensburg». American Fact Finder. Oficina del Cens dels Estats Units, 12-01-2010.
# Batarà vermiculat

El batarà vermiculat (Thamnophilus tenuepunctatus) és una espècie d'ocell de la família dels tamnofílids (Thamnophilidae).

## Hàbitat i distribució

Habita boscos i matolls de les terres baixes fins als 1900 m des de l'est de Colòmbia, cap al sud, a través de l'est de l'Equador i nord de Perú.

## Referències

* ↑ «Batarà vermiculat». Cercaterm. TERMCAT, Centre de Terminologia. Rev. 10/05/2021(català)
# Papamosques d'aiguamoll

El papamosques d'aiguamoll (Muscicapa aquatica) és una espècie d'ocell de la família dels muscicàpids (Muscicapidae), pròpia de les zones humides de l'Àfrica subsahariana. El seu estat de conservació es considera de risc mínim.

## Referències

* ↑ Fundació Barcelona Zoo; Institut Català d’Ornitologia; TERMCAT, Centre de Terminologia. «papamosques d'aiguamoll». Diccionari dels ocells del món. TERMCAT. [Consulta: 25 desembre 2021].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 695. ISBN 978-84-16728-37-4.
* ↑ «Swamp Flycatcher» (en anglès). eBird. [Consulta: 25 desembre 2021].
* ↑ BirdLife International. «Swamp Flycatcher. Muscicapa aquatica» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2018. [Consulta: 15 juliol 2022].
# Districte d'Aurenja

El districte d'Aurenja fou una subdivisió administrativa francesa del departament de la Valclusa creada el 17 de febrer de 1800 i suprimida el 10 de setembre de 1926. Els cantons van ser units als districtes d'Avinyó i de Carpentras.
Comprenia els cantons de Beaumes-de-Venise, Bollène, Malaucène, Orange (dos cantons), Vaison-la-Romaine i Valréas.

## Enllaços externs

* Organització administrativa de l'Imperi en l'Almanac Imperial de 1810
# Cantó de Puteaux

El cantó de Puteaux és un antic cantó francès del departament dels Alts del Sena, que estava situat al districte de Nanterre. Comptava amb el municipi de Puteaux.
Al 2015 va desaparèixer i el seu territori es va unir al nou cantó de Courbevoie-2.

## Municipis

* Puteaux

## Història

Llista dels consellers generals successius :
| Data d'elecció | Identitat | Partit |
| 1967-1973 | Georges Dardel | SFIO, després divers gauche |
| 1973-1989 | Charles Ceccaldi-Raynaud | Divers droite, després RPR |
| 1989-2002 | Joëlle Ceccaldi-Raynaud | RPR |
| 2002-2004 | Reine Denoulet | UMP |
| 2004-2011 | Charles Ceccaldi-Raynaud | UMP |
| 2011- | Vincent Franchi | UMP |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2010 |
| 39.640 | 37.946 | 35.514 | 36.117 | 42.756 | 40.780 | 44.753 |
| A partir de 1990: Població sense dobles comptes |||||||
# Mejovo

«Mejovo» té aquests significats:
* Mejovo (Aguínskoie), localitat del krai de Krasnoiarsk, a Rússia
* Mejovo (Bolxaia Murtà), localitat del krai de Krasnoiarsk, a Rússia
# Capelleta de Sant Sebastià

La Capelleta de Sant Sebastià és una obra de la Ràpita (Montsià) protegida com a Bé Cultural d'Interès Local.

## Descripció

A l'altura del primer pis, recolzat sobre una cornisa, vora el balcó hi és la capelleta, sortida del parament, feta amb rajola vista amb un arc imperfecte i emmarcat amb fusta. La imatge és de guix policromat.

## Història

La imatge substitueix a una anterior, desapareguda.

## Referències

* 1 2 «Capelleta de Sant Sebastià». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 3 juny 2020].
# Bandera de Solivella

La bandera oficial de Solivella té la següent descripció:
    Bandera apaïsada, de proporcions dos d'alt per tres de llarg, de color verd fosc, amb el sol figurat groc de l'escut, de diàmetre 13/30 de l'alçària del drap, posat a 1/15 (de l'alçària del drap) de la vora superior i a 2/45 (de la llargària del drap) de la de l'asta; i amb l'olivera groga, fruitada de negre, de l'escut, d'alçària 13/30 de la del drap i amplària 14/45 de la llargària del mateix drap, posada a 1/15 (de l'alçària del drap) de la vora inferior i a 2/45 (de la llargària del drap) de la del vol.
Va ser aprovada el 22 de febrer de 2011 i publicada en el DOGC el 10 de març del mateix any amb el número 5834.
El fons verd fosc amb el sol i l'olivera de color groc són presents a l'escut heràldic municipal. El sol és el senyal tradicional i més antic del poble i també és un senyal parlant que es correspon amb la primera síl·laba del topònim i l'olivera fa referència a l'origen del nom del municipi, "sa olivella".

## Vegeu també

* Escut de Solivella
* Escuts i banderes de la Conca de Barberà

## Referències

* 1 2 «RESOLUCIÓ GRI/616/2011, de 22 de febrer, per la qual es dóna conformitat a l'adopció de la bandera del municipi de Solivella.» (pdf). DOGC num. 5834, 10-03-2011. [Consulta: 10 març 2011].
# Papamosques cuabrú

El papamosques cuabrú (Cyornis ruficauda) és una espècie d'ocell de la família dels muscicàpids (Muscicapidae). És endèmic de les Filipines. Habita els boscos tropicals i subtropicals de frondoses humits. El seu estat de conservació és de risc mínim.

## Taxonomia

El 2021 el Congrés Ornitològic Internacional va decidir segmentar els tres grups de subespècies originals del Papamosques cuabrú (Cyornis ruficauda) en espècies diferents:
* Cyornis ruficauda (stricto sensu) - Filipines.
* Cyornis ocularis - Arxipèlag de Sulu.
* Cyornis ruficrissa - Nord de Borneo.
Val a dir que en la literatura anglòfona el tàxon original Cyornis ruficauda era anomenat «Rufous-tailed jungle flycatcher» i a partir de 2021 passà a anomenar-se «Philippine jungle flycatcher».
Tanmateix, altres obres taxonòmiques, com el Handook of the Birds of the World i la quarta versió de la BirdLife International Checklist of the birds of the world (Desembre 2019), encara no han adoptat aquesta segmentació.

## Referències

* ↑ Fundació Barcelona Zoo; Institut Català d’Ornitologia; TERMCAT, Centre de Terminologia. «papamosques cuabrú». Diccionari dels ocells del món. TERMCAT. [Consulta: 3 gener 2021].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 698. ISBN 978-84-16728-37-4.
* ↑ BirdLife International. «Rufous-tailed Jungle-flycatcher. Cyornis ruficauda» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2018. [Consulta: 3 gener 2021].
* 1 2 «Chats, Old World flycatchers». IOC World Bird List Version 11.2. International Ornithologists' Union, 01-07-2021. [Consulta: 27 desembre 2021].
* ↑ «Species Updates – IOC World Bird List» (en anglès).
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 698. ISBN 978-84-16728-37-4.
# E571

La ruta europea E571 és una carretera que forma part de la Xarxa de carreteres europees. Comença a Bratislava (Eslovàquia) i finalitza a Kosice (Eslovàquia). Té una longitud d'aproximadament 395 km.
# Hurdland

Hurdland és una població dels Estats Units a l'estat de Missouri. Segons el cens del 2000 tenia 239 habitants.

## Demografia

Segons el cens del 2000, Hurdland tenia 239 habitants, 90 habitatges, i 57 famílies. La densitat de població era de 279,6 habitants per km².
Dels 90 habitatges en un 35,6% hi vivien nens de menys de 18 anys, en un 50% hi vivien parelles casades, en un 8,9% dones solteres, i en un 35,6% no eren unitats familiars. En el 26,7% dels habitatges hi vivien persones soles el 12,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,66 i el nombre mitjà de persones que vivien en cada família era de 3,31.
Per edats la població es repartia de la següent manera: un 29,3% tenia menys de 18 anys, un 9,6% entre 18 i 24, un 29,3% entre 25 i 44, un 18% de 45 a 60 i un 13,8% 65 anys o més.
L'edat mediana era de 34 anys. Per cada 100 dones de 18 o més anys hi havia 96,5 homes.
La renda mediana per habitatge era de 25.625 $ i la renda mediana per família de 33.125 $. Els homes tenien una renda mediana de 24.861 $ mentre que les dones 12.250 $. La renda per capita de la població era d'11.584 $. Entorn del 26,7% de les famílies i el 24,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hurdland». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Hurdland». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Cantó de Pujòus

El cantó de Pujòus és un cantó francès del departament de la Gironda, situat al districte de Liborna. Té 16 municipis i el cap és Pujòus.

## Municipis

* Bossugan
* Sivrac de Dordonha
* Cobeirac
* Doleson
* Flaujagas
* Gençac
* Julhac
* Moliets e Vila Martin
* Peçac de Dordonha
* Pujòus
* Rausan
* Senta Florença
* Senta Radegonda
* Sent Joan de Blanhac
* Sent Pèir de Castèths
* Sent Vincenç de Pertinhàs

## Història

Llista dels consellers generals successius :
| Data d'elecció | Identitat | Partit |
| 1945-1973 | Marcel Plante | Divers gauche |
| 1973- | Gérard César | RPR, després UMP |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 6.465 | 6.867 | 6.283 | 6.479 | 6.863 | 7.176 | 7.380 |
# Mejisxi

Mejisxi (en rus: Межищи) és un poble de l'óblast de Vladímir, a Rússia, segons el cens del 2012 tenia 235 habitants. Pertany al districte municipal de Múrom.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.
# Capellà de Bolquera

El Capellà de Bolquera és un autor poètic de la primera meitat del segle xiv, del qual no en coneixem cap més dada que no sigui el seu càrrec eclesiàstic en aquest poble nord-català. En canvi sí que se n'han conservat diverses obres poètiques, en diferents testimonis. En total són sis composicions, la més important de les quals és al Cançoneret de Ripoll, on hi ha dues poesies. La més coneguda i treballada Li fayts Dieu són escur, s'inclou en la tradició del trobar ric, amb el recurs de la rima adjectivada, i que no té el tema de l'amor mundà com a principal, que sí que tenen la resta de composicions del recull; i una dansa rontronxada. És potser el poeta més destacat del recull, i un dels pocs que no és del tot anònim.
Dos altres poemes seus, o fragments, s'han transmès gràcies al fet que Francesc Eiximenis els va incloure en els capítols 950 i 957 del Terç del Crestià, ja que li servien per blasmar les dones. A més, també marca un altre poema on es blasma un capellà per la seva actitud. Això demostra, tant aquestes reproduccions com l'existència de detractors, que era un poeta prou conegut.
En general, la poesia del capellà de Bolquera és una mostra de treball estròfic i de literatura goliàrdica.

## Referències
### Bibliografia

* Badia, Lola. Poesia catalana del segle XIV: Edició i estudi del Cançoneret de Ripoll. Barcelona: Quaderns Crema, 1983. ISBN 978-84-85704-15-6.

### Enllaços externs

* Obra del Capellà de Bolquera (Icipitario a RIALC)
# Batalla del Trent

La batalla del Trent va ser un enfrontament militar entre els regnes de Mèrcia i Northúmbria que es va produir vers l'any 679. El lloc no es concreta en les narracions històriques del moment, només es diu que va passar a prop del riu Trent, en un espai dins l'antic territori de Lindsey (l'actual Anglaterra), que segons creuen alguns historiadors moderns podria ser en la rodalia de l'actual Marton (comtat de Lincolnshire). L'exèrcit de Northúmbria estava comandat pel seu rei Ecgfrith i l'exèrcit de Mèrcia pel rei Æthelred. Els mercis van sortir victoriosos i van acabar amb la dominació northúmbria sobre aquesta àrea. Lindsey va passar a formar part del regne de Mèrcia i romandria així fin a la invasió dels vikings del segle IX.
Beda narra que el governant de Deira, Ælfwine, va morir en la batalla amb només divuit anys, i que això va portar a un nou conflicte en què va ser necessària la intervenció de Teodor, l'arquebisbe de Canterbury.
Enmig del relat de la batalla, Beda esmenta la llegenda d'un thegn de Northúmbria anomenat Imm o Imma, que podria ser el fundador d'una ciutat anomenada Immingham. Imma va ser capturat pels mercis i, com que era de caràcter problemàtic, el van vendre com a esclau a un mercader frisi que, quan va saber la identitat de l'esclau, va demanar rescat a un rei anglosaxó, el de Kent.

## Notes

* ↑ theng és una paraula anglosaxona que en aquest cas vol dir «noble»

## Referències

* ↑ Points, 2013, p. 15.
* 1 2 3 Beda, Historia ecclesiastica gentis Anglorum, llibre IV, capítol 21, p.240
* ↑ Kirby, 1992, p. 93.

## Bibliografia

* Kirby, D P. The Earliest English Kings. Londres: Routledge, 1992. ISBN 0-415-09086-5.
* Points, Guy. The Combined Anglo-Saxon Chronicles, 2013.
* Stenton, Frank M. Anglo-Saxon England. Oxford: Clarendon Press, 1998.
* Sherley-Price, Leo; latham, R E. Bede, Ecclesiastical History of the English People. (c. 731 A.D.). Penguin, 1990. ISBN 0-14-044565-X.
# Paula Fluxà Garcías

Paula Fluxà Garcías (Palma, 1980) és una activista lingüística, membre de Joves de Mallorca per la Llengua i vocal del Grup Blanquerna. El 2003 va obtenir el Premi 31 de desembre per l'activisme lingüístic. Des del 2007 és representant de l'Obra Cultural Balear encarregada del projecte de desenvolupament d'un pla de normalització lingüística a l'Ajuntament de Palma.

## Referències

* ↑ «L´Obra Cultural Balear (OCB) lliura els tradicionals premis ... - Any 2003 -». Arxivat de l'original el 2016-03-03. [Consulta: 25 octubre 2020].
# E371

La ruta europea E371 és una carretera que forma part de la Xarxa de carreteres europees. Comença a Radom (Polònia) i finalitza a Prešov (Eslovàquia). Té una longitud de 358 km. Té una orientació de nord a sud.
# Carcheto-Brustico

Carcheto-Brustico (en cors Carchetu è Brusticu) és un municipi francès, situat a la regió de Còrsega, al departament d'Alta Còrsega. L'any 1999 tenia 18 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 32 | 47 | 44 | 39 | 19 | 18 |

## Administració

Llista d'alcaldes :
| Període | Identitat | Partit | Qualitat |
| 2008- | Napoléon Castellani | | |
# Mejorada del Campo

Mejorada del Campo és un municipi de la comunitat autònoma de Madrid. Limita amb San Fernando de Henares, Velilla de San Antonio, Rivas-Vaciamadrid i Loeches.

## Història

Els orígens del municipi es remunten al paleolític, durant el qual es van establir diverses colònies en la confluència dels rius Jarama i Henares. S'han trobat diverses restes de sílex que confirmen aquest punt. Es va fundar en el segle xii i va rebre el seu nom en el segle xiii quan la població va comprar la seva autodeterminació i es va sotmetre a la Corona Reial.
El 27 de novembre de 1983 hi esdevingué un accident d'un Boeing 747 de la companyia colombiana Avianca en el qual van morir 181 persones, entre ells els escriptors Manuel Scorza i Marta Trava i la pianista catalana Rosa Sabater Parera.Totes elles viatjaven en l'avió. La col·lisió es va produir a escassa distància del nucli urbà. Van sobreviure 11 persones del total d'ocupants de l'avió. Van romandre les marques del tren d'aterratge en el terreny.

## Ciutadans famosos

* Antonio Adán, jugador del Reial Madrid Castella
* Justo Gallego Martínez, creador de "la Catedral"
* Téllez, jugador de futbol del Deportivo Alavés
* Rubén Sánchez Montero, jugador de futbol i celebritat televisiva

## Política

Llista d'alcaldes :
| Legislatura | Nom |
| 1979-1982 | Eustaquio Baeza (PCE) |
| 1982-1995 | Rafael Cerquera (PSOE) |
| 1995-1999 | Valentín de las Heras (IU) |
| 1999-2011 | Fernando Peñaranda Carralero (PSOE) |
| 2011-2015 | Cristina Carrascosa Serrano (PP) |
| 2015-act. | Jorge Capa Carralero (PSOE) |

## Enllaços externs

* Informació sobre Mejorada en el projecte GEMA Arxivat 2010-04-15 a Wayback Machine.
* Associació de Veïns de Mejorada del Campo
# Artiga del Pere (Bertí)

L'Artiga del Pere és un grup de camps de conreu del terme municipal de Sant Quirze Safaja, a la comarca del Moianès, en territori del poble de Bertí.
Es tracta d'uns camps de conreu procedents, com el seu nom indica, de la tala del bosc per a obrir espai al conreu, situats al nord de la masia de l'Onyó, a l'esquerra del Sot de les Taules, en el vessant septentrional del Serrat de l'Onyó.

## Referències

* ↑ Cingles de Bertí i de Gallifa [Document cartogràfic] : Gallifa, Vall de S. Miquel, Sots Feréstecs, Sot del Bac, Vall de Neu, Castell Cir, Sauva Negra: mapa topográfico excursionista: topografía procedente del mapa nacional del Instituto Geográfico y Catastral, de otros centros y observaciones directas por el equipo técnico de editorial Alpina / cartografía: A. Bescós; cartografía complementaria y res.tecn. X. Coll. Granollers: Editorial Alpina, 1986. ISBN 84-7011-033-0
# Cantó de Montfaucon de Velai

El cantó de Montfaucon de Velai és un cantó francès del departament de l'Alt Loira, situat al districte de Sinjau. Té 7 municipis i el cap és Montfaucon de Velai.

## Municipis

* Dunières
* Montfaucon de Velai
* Montregard
* Raucoules
* Riotord
* Saint-Bonnet-le-Froid
* Saint-Julien-Molhesabate

## Història

Llista dels consellers generals successius :
| Data d'elecció | Identitat | Partit |
| 1961-1973 | Georges Billamboz | CD, després CDP |
| 1973-1979 | M. Riocreux | UDR, després RPR |
| 1979- | Jean-Pierre Marcon | UDF, després UMP |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 8.257 | 7.939 | 7.561 | 7.317 | 7.316 | 7.046 | 7.242 |
# Beauvais (municipi de l'Oise)

Beauvais és un municipi francès, capital del departament de l'Oise a la regió dels Alts de França. L'any 2005 tenia 54.100 habitants. A la vora del Thérain, és un nucli industrial molt important per la confecció de tapissos, sobretot des que el 1664 Colbert hi fundà la important Manufacture de Tapisseries de Beauvais. La catedral nova de Sant Pere, gòtica, malgrat ésser incompleta, és una de les més importants de França.

## Referències

* ↑ Rosell Colomina, Jaume. Arquitectura, construcció i ciutat en la història d'Occident. Garsineu Edicions, 2001, p. 82-84. ISBN 84-95194-32-5.
# Paula Ezquerra

Paula Ezquerra (Buenos Aires, 1973) és una activista anticapitalista i treballadora sexual. Va deixar el seu país natal als 27 anys per a viure el creixent moviment okupa de Barcelona. El 2005 va ser convidada a participar en la Conferència Europea de Treballadors del Sexe a Brussel·les, on va canviar la seva visió sobre la prostitució. Des de llavors, ha recorregut diversos països d'Europa i d'Amèrica Llatina en representació de les treballadores sexuals de la seva ciutat d'acollida, i participa en xarxes europees per la despenalització del treball sexual.
Va ser consellera de la Candidatura d'Unitat Popular al districte de Ciutat Vella. És la primera treballadora sexual que va arribar a la política municipal des del seu activisme com a prostituta feminista. Forma part del col·lectiu Prostitutes Indignades, una associació que lluita perquè se les deixi exercir el seu ofici i es reconeguin els seus drets i llibertats als carrers de Barcelona, i de l'Assemblea pro Drets de les Treballadores Sexuals de Catalunya. Treballa per la derogació de l'Ordenança de civisme de 2006 i de l'anomenada «Ley Mordaza», que persegueix l'oferta i la demanda de serveis sexuals als carrers. A més, traça vincles amb els «nous feminismes» per superar la «visió política assistencialista» i l'«estigma social» cap a la prostitució, que comporta «criminalització i maltractament per les treballadores sexuals». L'any 2018, formà, conjuntament amb altres companyes, la primera secció sindical de Treballadores sexuals de la Intersindical Alternativa de Catalunya.

## Referències

* ↑ «Paula Ezquerra». CCCB. [Consulta: 19 maig 2020].
* ↑ García Grenzner, Joana. «Entrevista a Paula Ezquerra, treballadora sexual». Crític, 05-05-2016. [Consulta: 19 maig 2020].
* ↑ «La prostitución es un trabajo igual de explotado que cualquier otro». Alternativas Económicas, 16-12-2019. [Consulta: 19 maig 2020].
* ↑ Rigol, Meritxell. «Treballadores sexuals de diversos punts de l'Estat creen a Catalunya la seva primera secció sindical». Directa, 24-07-2018. [Consulta: 19 maig 2020].
# E36

La ruta europea E36 és una carretera que forma part de la Xarxa de carreteres europees. Comença a Berlín (Alemanya) i finalitza a Bolesławiec (Polònia). Té una longitud de 240 km. Té una orientació d'est a oest i passa per Alemanya i Polònia.